**Nr. Înreg : 71/22.08.2022**

**CAIET DE SARCINI**

**Privind achiziția de servicii de transport intern,**

**pentru ”Conferința internațională a lectorilor de limba română”**

### ce se va desfășura în perioada 05 - 08 septembrie 2022 în Mamaia/Constanța.

**COD CPV: 60170000-0 - Închiriere de vehicule de transport de persoane cu şofer**

**INTRODUCERE**

Caietul de sarcini face parte integrantă din documentaţia pentru elaborarea şi prezentarea ofertelor şi conţine ansamblul cerinţelor pe baza cărora se elaborează de către fiecare ofertant propunerea tehnică şi financiară.

Caietul de sarcini conţine, în mod obligatoriu, specificaţii tehnice. Cerinţele impuse vor fi considerate ca fiind minimale. În acest sens orice ofertă prezentată care se abate de la prevederile Caietului de sarcini va fi luată în considerare, dar numai în măsura în care propunerea tehnică presupune asigurarea unui nivel calitativ superior cerinţelor minimale din Caietul de sarcini. Ofertarea de produse cu caracteristici tehnice inferioare celor prevăzute în caietul de sarcini atrage descalificarea ofertantului. Lipsa uneia dintre caracteristicile tehnice solicitate sau neasumarea obligaţiilor impuse de achizitor constituie motiv de respingere a ofertei.

**SCURTĂ DESCRIERE**

Ca urmare a organizării de către Ministerul Educației și Institutul Limbii Române, în perioada **05 – 08 septembrie 2022**, a **Conferinței internaționale a lectorilor de limba română**, se întocmește prezentul caiet de sarcini, în vederea achiziției serviciilor de transport intern și a altor facilități necesare desfășurării în bune condiții a evenimentului. La acesta participă un număr de aproximativ 45 – 49 de persoane, lectori de limba română, invitați și organizatori.

**PERSOANA JURIDICĂ ACHIZITOARE**

Persoana juridică achizitoare este Institutul Limbii Române, cu sediul în str. Caransebeș nr.1, etaj.7, sector 1, Bucureşti, care încheie contractul de servicii.

**OBIECTUL CONTRACTULUI**

Obiectul contractului îl constituie **achiziționarea serviciilor de transport intern pentru ”Conferința internațională a lectorilor de limba română”** ce se va desfășura la Mamaia, jud. Constanța, după cum urmează:

* **Tur**: în data de **05.09.2022** pe ruta: **București - ............................. (**Mamaia/ Constanța)\*;
* **Retur:** în data de **08.09.2022** pe ruta:  **........................** (Mamaia/ Constanța)\* – **București**.

**\*Hotelul si localitatea se vor anunța dupa incheierea procedurii privind achiziția de servicii hoteliere.**

Prin ofertele financiare, operatorii economici își vor asuma un tarif maxim prezentat în LEI, care va fi practicat în relația cu autoritatea contractantă, pe parcursul derulării contractului.

Modelul de contract este publicat în Documentele de atribuire pe pagina [www.ilr.ro](http://www.ilr.ro), secțiunea ”Despre noi”- Diverse”- ”Achiziții Publice”.

### CERINŢE TEHNICE TRANSPORT: CERINȚE TEHNICE ȘI DE CALITATE MINIME ȘI OBLIGATORII PRIVIND AUTOCARUL:

**– Autocar:** Ofertantul își asumă obligația ca pentru prestarea serviciilor de închiriere de vehicule de transport persoane cu șofer, ce fac obiectul contractului, să îndeplinească următoarele cerințe ale autorității contractante:

• Prestatorul va face dovada că deține licență pentru transportul intern de persoane cu autocarul și de asemenea, va face dovada că starea tehnică a mijloacelor de transport corespunde reglementărilor naționale de siguranță rutieră și de protecție a mediului înconjurător atât pentru autocare și faptul că sunt conforme cu normele de poluare minim EURO 3.

• Prestatorul are obligația de a pune la dispoziția achizitorului numai vehicule ce au în dotare și în funcțiune dotări moderne cum ar fi, dar fără a se limita la: radio, cd player, dvd, tv/video, climatizare, microfon, scaune tip turist pentru pasageri, portbagaj suficient pentru bagajele pasagerilor, aspect interior și exterior îngrijit etc., doar în cazul vehiculelor care permit aceste dotări.

• Să presteze serviciile cu Autocare de linie internă pentru transportul min. 55 persoane.

• Vehiculele deținute în parcul auto propuse pentru implementarea contractului trebuie să fie conforme cu normele de poluare min EURO 3.

• Pe parcursul prestării serviciilor care fac obiectul prezentei proceduri prestatorul și subcontractanții acestuia (dacă este cazul) au obligația de a respecta pe parcursul executării contractului, reglementările obligatorii în domeniul mediului, social și al relațiilor de muncă stabilite prin legislația adoptată la nivelul Uniunii Europene, legislația națională, prin acorduri colective sau prin tratatele, convențiile și acordurile internaționale în aceste domenii. În acest sens, informații detaliate pot fi obținute de la ministerele de resort

( http://www.mmuncii.ro/j33/index.php/ro/ și <http://www.mmediu.ro/> ).

• Prestatorul se obligă să asigure şi să respecte toate obligaţiile referitoare la condiţiile de muncă și de protecţia muncii astfel cum sunt acestea prevăzute în Legea securităţii şi sănătăţii în muncă nr. 319/2006, cu modificările şi completările ulterioare, precum şi în celelalte acte normative subsecvente acesteia.

• Prestatorul este unicul răspunzător pentru orice accident, daună și/sau avarie ocazionate de îndeplinirea obiectului contractului.

**Cerințe privind autovehiculele solicitate:**

Ofertantul își asumă obligația de a presta serviciile de închiriere vehicule de transport persoane cu șofer, în funcție de solicitările autorității contractante, cu asigurarea cantităților maxime solicitate.

În vederea demonstrării capabilității de a derula contractului, ofertantul are obligația de a prezenta în cadrul propunerii tehnice o listă cu vehiculele pe care le va utiliza pentru prestarea serviciilor care vor face obiectul contractului. Astfel, ofertantul trebuie să dovedească faptul că poate asigura un număr de vehicule pentru fiecare categorie solicitată, după cum urmează:

- Autocar de linie intern/internațional.

Toate mijloacele de transport trebuie să corespundă cerințelor tehnice și de calitate minime și obligatorii prevăzute în prezentul caiet de sarcini.

Pentru vehiculele cuprinse în lista din propunerea tehnică indicată mai sus, se vor prezenta:

- Declarație pe propria răspundere cuprinzând anul de fabricație a vehiculelor, inclusiv dotările de care dispune fiecare autovehicul.

- Ofertantul va prezenta și copii ale certificatelor de înmatriculare pentru fiecare vehicul din care să reiasă ca autovehiculele propuse pentru derularea contractului au ITP-ul la zi. În cazul în care acesta expiră pe durata derulării contrcatului, ofertantul va prezenta o declarație pe propria răspundere că va efectua Inspecția Tehnică Periodică (ITP) cu min.48 ore înainte de expirare.

- Documente (contracte, acorduri, mailuri, etc) care atestă că vehiculele propuse pentru prestarea serviciilor sunt deținute în patrimoniul societății/leasing și/sau sunt puse la dispoziția ofertantului de către terți/colaboratori/ subcontractanți.

- Se pot prezenta orice alte documente și informații considerate relevante în susținerea ofertei prezentate.

**Autocarul** trebuie să îndeplinească, obligatoriu, următoarele condiţii minime:

- să fie în stare tehnică, estetică si de curăţenie perfectă (interioară şi exterioară);

- să fie prevăzute cu aer condiţionat inclusiv pentru pasageri;

- să aibă radio CD, televizor şi DVD;

- să aibă geamuri laterale cu protecţie solară (eventual perdeluţe);

- să fie prevăzute cu mochetă;

- să fie prevăzute cu staţie de amplificare cu microfon;

- să aibă spaţiu de depozitare a bagajelor corespunzător.

Toate dotările solicitate trebuie să fie în deplină stare de funcţionare.

**Observaţii:**

1. Tarifele ofertate trebuie să includă: asigurarea RCA, asigurarea pentru bagaje şi pasageri, rovignetă, carte verde şi orice altă cheltuială pe care ofertantul consideră necesar să o includă în tarif. Nicio altă cheltuială nu va fi decontată ulterior.
2. Taxele de parcare şi de drum vor fi în sarcina prestatorului. Eventualele amenzi rutiere vor fi suportate exclusiv de către prestator.
3. Autocarele solicitate vor fi închiriate cu şofer.
4. Deţinerea unui vehicul de rezervă. În situaţia în care, pe parcursul desfăşurării cursei, au loc evenimente auto nedorite (accidente, etc.) în care sunt implicate autocarele închiriate sau se produc defecţiuni a căror remediere poate dura mai mult de 4 ore, furnizorul este obligat să asigure la schimb un autocar similar – într-o perioadă de timp care să nu depăşească 8 ore, timp calculat de la momentul producerii evenimentului.
5. Ca regulă, comenzile vor fi lansate cu 48 ore înaintea plecării în cursă a autocarului.
6. In situaţia necesităţii modificării datei de închiriere sau a anulării acesteia de către autoritatea contractantă, cu minimum 24 de ore înainte de începerea prestării serviciului, ofertantul va opera această modificare fără a percepe taxe suplimentare autorităţii contractante.
7. Operatorul economic trebuie să deţină licenţă pentru transportul rutier de persoane, intern în vigoare la data depunerii ofertelor cât și pe toată durata derulării contractului.
8. Operatorul economic trebuie să asigure pregătirea profesională a personalului care concură la siguranţa rutieră şi să utilizeze în aceste funcţii numai persoane care deţin certificat de pregătire profesională valabil pe toata perioada de derulare a contractului, eliberat de autoritatea competentă;
9. Operatorul economic trebuie să respecte reglementările legale privind efectuarea inspecţiilor tehnice periodice, repararea şi întreţinerea vehiculelor rutiere;
10. Operatorul economic trebuie să asigure respectarea normelor de protecţia muncii şi a normelor de prevenire şi stingerea incendiilor, pe tot parcursul efectuării transportului, de către conducătorii auto.
11. Toate preţurile din oferta vor fi ferme şi nu vor putea fi reactualizate pe parcursul derulării contractului.

În situația în care doua sau mai multe oferte financiare sunt egale, autoritatea contractantă va solicita noi propuneri financiare, iar departajarea se va stabili având în vedere noile propuneri financiare prezentate.

### RUTE ŞI CANTITĂŢI ESTIMATE

Punctul de plecare în cursă se va considera la sediul ILR – str. Caransebeș nr. 1, sector 1, București.

**KM ESTIMAȚI AUTOCAR: 600 km**

Pentru serviciile de transport rutier, operatorul economic va exprima oferta de preț în RON cu și fără TVA. Prețul este ferm și va include toate taxele și cheltuielile necesare (parcare, asigurare, carburant, diurna și cazarea șoferilor, taxe pod, taxe bac, taxe autostradă etc.).

**Valoarea maximă estimată pentru servicii de transport intern: 7.142,86 lei fără TVA respectiv 8.500,00 lei cu TVA,** pentru un număr de 55 de persoane.

Procedura aleasă este **procedura internă**, procedură proprie simplificată, criteriul de atribuire fiind**: *„cel mai mic preț”***, cu următorii factori de evaluare, prezentat în caietul de sarcini.

Operatorii economici vor transmite, până la data și ora limită menționate în invitația de participare, oferta la sediul autorității contractante (mail: **achiziții@ilr.ro**).

Tariful maxim ofertat precum și tarifele componente constituie elemente care nu pot fi depășite în procesul de atribuire a contractului, dar pot fi îmbunătățite în sensul diminuării acestora.

Celelalte elemente/condiții stabilite inițial în contract nu pot suferi modificări.

Oferta cu ***cel mai mic preț***, va fi desemnată câștigătoare, iar cu ofertantul desemnat câștigător se va încheia contractul.

**Obs.1** În calcularea prețului total/eveniment se vor lua în calcul tarifele maxime acceptate.

**Obs.2** Autoritatea contractantă își rezervă dreptul să poată confirma numărul final de participanți cu minimum 48 de ore înainte de prestarea respectivului serviciu, urmând ca facturarea să fie făcută pentru numărul confirmat.

Comunicarea câștigătorului contractului va fi transmisă simultan tuturor participanților la procedură, prin e-mail.

Autoritatea contractantă poate solicita operatorului economic cu care va semna contractul postarea în catalogul electronic din SICAP a ofertei în vederea finalizării on-line a procedurii de achiziție.

Contractul se va încheia cu ofertantul declarat câștigător înainte de începerea evenimentului, dar nu mai puțin de 5 zile până la debutul acestuia.

Modificările care intervin în derularea evenimentului și necunoscute de autoritatea contractantă reprezintă riscul prestatorului.

**Alte informații:**

Autoritatea contractantă are dreptul de a anula aplicarea procedurii de achiziție publică în condițiile prevăzute de lege. Autoritatea contractantă își rezervă dreptul de a încheia contractul de servicii cu operatorul economic declarat câștigător.

În cazul în care procedura se anulează, ofertanții vor fi notificați de către autoritatea contractantă. În niciun caz autoritatea contractantă nu va fi responsabilă pentru daunele, indiferent de natură, legate de anularea procedurii.

Retrageri / Modificări**:** orice ofertant are dreptul de a-și modifica sau de a-și retrage oferta numai înainte de data și ora limită stabilită pentru depunere și numai printr-o solicitare scrisă în acest sens. Dacă ofertantul dorește să opereze modificari în oferta deja depusă, acesta are obligația de a asigura primirea și înregistrarea modificărilor respective de către autoritatea contractantă până la data si ora de depunere a ofertelor. Ofertantul nu are dreptul de a-și retrage sau modifica oferta după expirarea datei limită pentru depunere, sub sancțiunea excluderii acestuia de la procedura de atribuire a contractului de achiziție publică.

**APROB,**

Director General,

Daiana Theodora CUIBUS

Întocmit,

Ovidiu Cristian CLIM